**Všeobecne záväzné nariadenie č. 02/2013**

**o prevádzkovom poriadku Pohrebiska**

**Článok I. Základné ustanovenia**

1. Tento prevádzkový poriadok pohrebiska (ďalej „poriadok“) sa vzťahuje na pohrebisko v správe obce Oravská Polhora,
2. Poriadok je v súlade so zákonom č. 131/2010 Z.z. o pohrebníctve a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a Nariadením vlády SR č. 355/2007 Z.z. o minimálnych bezpečnostných požiadavkách na pracovisko.
3. Pohrebisko zriaďuje obec Oravská Polhora so súhlasom Regionálneho úradu verejného zdravotníctva.
4. Správcom a prevádzkovateľom pohrebiska je obec Oravská Polhora zastúpená pracovníkom Obecného úradu **Ivanom Matisom,** ktorý je zaradený ako správca pohrebiska vykonáva ďalej v tomto prevádzkovom poriadku uvedené konkrétne povinnosti a činnosti súvisiace s evidenciou hrobových miest, správou nájomných zmlúv na hrobové miesta, ako aj výkonom prevádzky pohrebiska.
5. Tento poriadok sa vzťahuje na prevádzkovateľa pohrebiska, oprávnené osoby, poskytovateľov služieb na pohrebisku a jeho návštevníkov.
6. Pohrebisko je v zmysle zákona č. 131/2010 Z.z. o pohrebníctve a o zmene a doplnenízákona č. 455/1991 Zb. o živnostenskom podnikaní (živnostenský zákon) v znení neskorších predpisov miestom na uloženie ľudských pozostatkov, ostatkov alebo popola po kremácii.
7. Na účely tohto prevádzkového poriadku sa v zmysle zákona č. 131/2010 v znení neskorších predpisov rozumejú:
8. ľudské pozostatky sú mŕtve ľudské telo,
9. ľudské ostatky sú ľudské pozostatky po pochovaní,
10. pochovanie je ukladanie ľudských pozostatkov do hrobu alebo hrobky na pohrebisku, uloženie spopolnených ľudských pozostatkov alebo ľudských ostatkov (ďalej len "popol") rozptylom na rozptylovej lúke, alebo vrypom popola na vsypovej lúke, alebo uloženie urny s popolom na pohrebisku; popol sa môže uložiť aj na inom mieste,
11. spopolnenie je spálenie ľudských pozostatkov, alebo ľudských ostatkov v krematóriu,
12. verejné pohrebisko (ďalej len "pohrebisko") je cintorín, kolumbárium, urnový háj, rozptylová lúka a vsypová lúka,
13. hrobové miesto je miesto na pohrebisku určené na vybudovanie hrobu, hrobky alebo miesto na uloženie urny,
14. konečná rakva je rakva, v ktorej sa ľudské pozostatky pochovajú,
15. exhumácia je vyňatie ľudských ostatkov z hrobu,
16. skrývka je vrstva zeme, ktorá sa má odstrániť pred zrušením rozptylovej lúky alebo vsypovej lúky,
17. hrob je priestor v zemi do ktorého sa vkladá rakva s telom zosnulého a zasype sa vykopanou zemou,
18. hrobka, alebo krypta je priestor, do ktorého sa vkladá rakva s telom zosnulého a je zhotovená z betónu, alebo muriva,
19. nájomca je osoba s ktorou prevádzkovateľ uzavrel nájomnú zmluvu na hrobové miesto na pohrebisku,
20. Obstarávateľ je osoba, ktorá zariaďuje pohreb.

**Článok II. Pochovávacie miesto**

1. Uloženie mŕtvych do zeme sa má vykonať spravidla na pohrebisku obce kde pred úmrtím žili a majú v obci trvalý pobyt.
2. Vo výnimočných prípadoch možno so súhlasom správy pochovať osobu s iným trvalým bydliskom (je nájomcom alebo oprávnenou osobou), ak má pripravené hrobové miesto na pochovanie a ak má v obci príbuzných, ktorí sa o hrobové miesto budú starať.

**Článok III. Pochovávacia povinnosť**

1. Mŕtvy musí byť pochovaný na pohrebisku spravidla do 96 hodín, nie však skôr ako pred uplynutím 48 hodín od úmrtia.
2. Ak bola vykonaná pitva, možno mŕtveho pochovať ihneď, v prípade súdnej pitvy len so súhlasom prokurátora alebo vyšetrovateľa.
3. Ak do 96 hodín od úmrtia nikto pochovanie nezabezpečí, alebo ak sa totožnosť mŕtveho nezistila do siedmich dní od zistenia úmrtia, pochovanie zabezpečí obec Oravská Polhora na svoje nálady, ak k úmrtiu došlo na jej území
4. Ak nie je známe miesto úmrtia a ľudské pozostatky sa nájdu v katastrálnom území obce Oravská Polhora, pochovanie zabezpečí obec Oravská Polhora.
5. Na pohrebisku v Oravskej Polhore sa obvykle pochováva v pracovných dňoch a v dňoch pracovného voľna. Správa môže udeliť výnimku v prípade dlhšie trvajúceho pracovného pokoja, napríklad v čase Veľkonočných sviatkov alebo Vianoc.

**Článok IV. Ukladanie ľudských pozostatkov a ostatkov na pohrebiskách**

1. Na pohrebisku v Oravskej Polhore sa ľudské pozostatky a ostatky ukladajú do zeme do jednohrobu, dvojhrobu, jednohrobky a dvojhrobky a spopolnené ostatky v urnách, alebo do už existujúceho hrobu blízkej osoby.
2. Uloženie pozostatkov a ostatkov mimo pohrebiska môže povoliť príslušný úrad, lenz osobitných dôvodov a so súhlasom Regionálneho úradu verejného zdravotníctva.
3. Ak osoba ešte pred smrťou zvolila podmienky pohrebu, správa podľa možností toto želanie rešpektuje. Inak podmienky uloženia do zeme určí obstarávateI pohrebu.
4. Bežné spôsoby ukladania ľudských pozostatkov a ostatkov neplatia, ak by dôležitývšeobecný záujem /napr. epidémia/ vyžadoval v Oravskej Polhore iný druh uloženia.
5. Ak rodič, občan Oravskej Polhory, požiada o pochovanie potrateného alebo predčasne narodeného plodu, správa mu to umožní. Uloženie do zeme nemusí byť evidované na matrike.

**Článok V. Užívanie hrobového miesta**

1. Správa prenajíma hrobové miesta na:
2. hrob najmenej na dĺžku tlecej doby, ktorá je rozhodnutím Regionálneho úradu verejného zdravotníctva v Dolnom Kubíne č.913/2007-HŽP zo dňa 11.04 2007 stanovená na 30 rokov,
3. hrobku (stavbu) na 30 rokov.

Dobu prenájmu možno predĺžiť.

1. Hrobové miesto sa prenajíma na základe nájomnej zmluvy medzi prevádzkovateľom a nájomcom. Zmluva musí obsahovať dobu prenájmu, cenu a charakteristiku miesta (hrob, hrobka, urnové miesto a pod.).
2. Poplatky za prenájom sú stanovené v cenníku pohrebiskových služieb, ktorý bude prílohou tohto prevádzkového poriadku
3. Uzatvoriť nájomnú zmluvu na vopred vybrané hrobové miesto nie je možné. s výnimkou zostatkových voľných miest, **ktoré vznikli pri postupnom prenajímaní hrobových miest.**
4. Na základe nájomnej zmluvy je možné hrobové miesto rôznym spôsobom upravovať (postaviť hrobový rám, pomník, krycie dosky, vysadiť kvety a pod.).
5. pred začiatkom akýchkoľvek stavebných prác, oprávnená osoba (nájomca miesta) je **povinná** toto nahlásiť správe pohrebiska, ktorá je povinná miesto náhrobku **vymerať a vydať písomný súhlas**. Namerané miery a výšky  zamerané správcom je **povinný nájomca rešpektovať.**
6. Pri vyhotovení stavby náhrobku alebo pri jeho úprave musí sa stavebník riadiť úpravami správy pohrebiska, najmä pokiaľ ide o tvár, rozmery, výzdobu alebo druh použitého materiálu.
7. Pri stavbe náhrobku stavebník musí dodržať maximalné miery:

* Jednohrob a jednohrobka: **šírka 120 cm x dĺžka 240 cm**
* Dvojhrob a dvojhrobka: **šírka 220 cm x dĺžka 240 cm**
* hrobový rám nesmie presiahnuť **30 cm** výšky, v najvyššom bode pôvodného terénu hrobového miesta,
* výška náhrobného kameňa nie je limitovaná, je potrebne ju prispôsobiť estetickému a celkovému vzhľadu cintorína

1. Právo na hrobové miesto môže v prípade smrti užívateľa preniesť na inú oprávnenú osobu výlučne prevádzkovateľ pohrebiska. Osobné dohody medzi užívateľmi nie sú pre ňu záväzné.
2. Prevádzkovateľ je povinný viesť evidenciu hrobových miest a mať situačný plán cintorínov.
3. Právo na hrobové miesto na pohrebisku v Oravskej Polhore zaniká po uplynutí doby, na ktorú bolo miesto prenajaté, ak:
4. pomery na pohrebisku neumožňujú prenajatie miesta na dlhšiu, ako je tlecia doba
5. užívateľ neplatí za prenajaté miesto,
6. užívateľ neudržiava prenajaté miesto v riadnom stave,
7. pohrebisko alebo jeho časť má byť podľa úradného rozhodnutia zrušené.
8. Ak je nájomca známy a neplatí nájomné, výpovedná lehota uplynie jeden rok odo dňa, odkedy nebolo zaplatené nájomné.
9. Prevádzkovateľ písomne vyzve užívateľa, aby do jedného roka odstránil náhrobky, rámy a iné stavby, ktoré vybudoval, a to na vlastné náklady. Ak sa tak nestane v lehote jedného roka, prevádzkovateľ ich predá v dražbe.
10. Ak užívateľ hrobového miesta zomrel, presťahoval sa, alebo z iných dôvodov nie je známa jeho adresa, správa tak urobí oznámením na verejnom mieste.
11. Ak je nájomca neznámy, výpovedná lehota plynie päť rokov odo dňa, odkedy nebolo zaplatené nájomné. V prípade, že sa v tomto období nájomca neprihlási, príslušenstvo hrobu sa predá v dražbe.

**Článok VI. Povinnosti prevádzkovateľa pohrebiska**

1. Prevádzkovateľ je povinný:
2. starať sa o celkový vzhľad pohrebiska, o zeleň a jej pravidelnú údržbu,
3. upravovať a čistiť pohrebiskové komunikácie,
4. spravovať a udržiavať objekty, inžinierske siete, oplotenie, starať sa o čistotu a poriadok,
5. mať chladiace zariadenie, ktoré bude využívať na ukladanie ľudských pozostatkov do času pochovania, zariadenie musí trvale udržať teplotu v rozmedzí 0 až 5ºC
6. režim údržby, čistoty a dezinfekcie používaných budov ,zariadení a nástrojov.
7. kontrolovať dodržiavanie tohto poriadku.
8. Prevádzkovateľ je ďalej povinný:
9. zriaďovať miesta na hroby, hrobky a urnové hroby /ďalej len hrobové miesta/,
10. zabezpečovať výkop hrobových jám, ukladať do nich rakvy s ľudskými pozostatkami a ostatkami, zasypávať ich a navršovať na ne zeminu,
11. osádzať urnové miesta,
12. ukladať urny do hotových miest,
13. vykonať rozlúčkový obrad v obradnej sieni alebo nad hrobom podľa objednávky oprávnenej osoby,
14. prenajať hrobové miesto oprávnenej osobe,
15. viesť evidenciu o pochovaní mŕtvych a uložení spopolnených pozostatkov na pohrebiskách.
16. Súčasťou povinností prevádzkovateľa pohrebiska je aj:
17. prevzatie ľudských pozostatkov a ostatkov, ak je úmrtie doložené listom o prehliadke mŕtveho a štatistickým hlásením o úmrtí vystavenom lekárom, ktorý vykonal prehliadku mŕtveho, prípadne pasom pre mŕtvolu ak ide o medzinárodnú prepravu,
18. umožniť osobám blízkym zosnulého byť pri konečnom zatváraní rakvy pred pochovaním,
19. umožniť pri obradoch účasť zástupcov cirkví a iných inštitúcií, ktorých zosnulý bol členom /napr. hasiči, vojaci a iní/ v súlade s vôľou obstarávateľa pohrebu, zdržať sa akéhokoľvek necitlivého správania sa pracovníkov pohrebiska pri príprave rozlúčkového aktu a počas jeho priebehu.

**Článok VII. Oprávnená osoba**

1. Oprávnenou osobou v zmysle tohto poriadku je každý, kto je držiteľom nájomnej zmluvy
2. Zmluva oprávňuje jej držiteľa nakladať s hrobovým miestom podľa tohto poriadku.

**Článok VIII. Ukladanie ľudských pozostatkov a exhumácia**

1. Rakva s telesnými pozostatkami zosnulého sa ukladá do samotného hrobu ak všeobecný záujem nevyžaduje jej uloženie do spoločného hrobu. (epidémia)
2. hĺbka hrobu pre dospelú osobu a dieťa staršie ako 10 rokov musí byť minimálne 160 cm, pre dieťa mladšie ako 10 rokov minimálne 120 cm,
3. dno hrobovej jamy musí ležať najmenej 50 cm nad hladinou spodnej vody
4. bočné vzdialenosti medzi jednotlivými hrobmi musia byť najmenej 30 cm,
5. rakva musí byť po uložení do hrobu zasypaná skyprenou zeminou vo výške minimálne 120 cm,
6. na pohrebiskách v Oravskej Polhore sa kopú hrobové jamy v týchto rozmeroch:

|  |  |  |  |
| --- | --- | --- | --- |
| **Typ hrobu** | **Dĺžka v cm** | **Šírka v cm** | **Hĺbka v cm** |
| Výkop pre jednohrob | 210 | 80 | 160 |
| Výkop pre dvojhrob | 210 | 80 | 210 |
| Výkop pre jednohrobku | 240 | 110 | 160 |
| Výkop pre dvojhrobku | 240 | 110 | 210 |
| Výkop pre detský hrob  (dieťa mladšie ako 10 rokov) | 120  (dĺžka môže byť aj menšia) | 60 | 120 |

1. Pred uplynutím tlecej doby sa môžu do tohto istého hrobu uložiť ďalšie ľudské pozostatky, ak je možné ich umiestniť nad úroveň posledne pochovaného a vrstva uľahnutej zeminy nad rakvou bude najmenej 100 cm,
2. ak nie je možné dodržať stanovenú hĺbku pochovania pred uplynutím tlecej doby, na uloženie rakvy je potrebné nové hrobové miesto,
3. hĺbka hrobovej jamy sa meria z povrchu terénu v jej kútoch, v najnižšom bode pôvodného profilu pôdy na hrobovom mieste
4. Pred uplynutím tlecej doby možno ľudské ostatky exhumovať na žiadosť:

* orgánov činných v trestnom konaní,
* obstarávateľa pohrebu alebo blízkej osoby, ak obstarávateI pohrebu už nežije, alebo obstarávateľom bola obec Oravská Polhora,

1. žiadosť o exhumáciu musí mať písomnú formu a musí obsahovať posudok úradu, list o prehliadke mŕtveho, štatistické hlásenie o úmrtí a nájomnú zmluvu vydanú prevádzkovateľom kde budú ostatky uložené,
2. náklady na exhumáciu hradí ten, kto o ňu požiadal,
3. telesné ostatky osoby, ktorá bola v čase úmrtia nakazená nebezpečnou chorobou, alebo ostatky v stave pokročilého rozpadu nemožno v zmysle zákona exhumovať,
4. po exhumačných prácach musia pracovníci prejsť dôkladnou osobnou očistov pod tečúcou vodou,
5. exhumácia môže byť vykonaná, ak:

* je kladný posudok úradu,
* žiadateľ zabezpečí konečnú rakvu na uloženie ostatkov,
* je pristavené vozidlo s chladiacim zariadením v súlade s § 8 ods.3 písm. a / platného zákona,
* sú prítomní zástupcovia úradu, ak o to požiadajú,

1. vozidlo, ochranné osobné pracovné pomôcky použité náradie a prostriedky musia byť dôkladne umyté, dezinfikované, prípadne odložené do odpadu.
2. Hroby a hrobky s príslušenstvom, o ktorých orgány štátnej správy na ochranu pamiatkového fondu a Ministerstvo kultúry Slovenskej republiky rozhodli, že majú kultúrny význam alebo kultúrnu hodnotu, môžu byť zrušené len po nadobudnutí právoplatnosti rozhodnutia Ministerstva kultúry Slovenskej republiky.
3. Hroby a hrobky s príslušenstvom vyhlásené za úradné kultúrne pamiatky môže zrušiť len Ministerstvo kultúry Slovenskej republiky.
4. Hroby a hrobky evidované v zozname pamätihodností obce Oravská Polhora sa môžu zrušiť len s jeho súhlasom.

**Článok IX. Označovanie hrobov**

1. Základné označenie hrobu po uložení rakvy s telesnými pozostatkami je drevený kríž, na ňom viditeľnou farbou napísané meno a priezvisko pochovaného s dátumom narodenia a úmrtia.
2. Na želanie oprávnenej osoby možno označenie vykonať i drevenou tvarovanou doskou.

**Článok X. Evidencia**

1. O uložení rakiev do hrobu a uložení urien s popolom mŕtvych vedie prevádzkovateľ evidenciu v hrobových knihách.
2. **Evidencia musí obsahovať:**
3. názov a miesto pohrebiska,
4. meno a priezvisko osoby, ktorej ľudské pozostatky sú v hrobovom mieste uložené,
5. miesto a dátum jej narodenia a úmrtia, rodné číslo,
6. dátum uloženia ľudských pozostatkov s uvedením hrobového miesta a hĺbky pochovania,
7. záznam o nebezpečnej chorobe, ak mŕtvy bol nakazený nebezpečnou chorobou,
8. meno, priezvisko, adresu miesta trvalého pobytu a rodné číslo nájomcu, ak ide o fyzickú osobu, obchodné meno, sídlo a identifikačné číslo nájomcu, ak ide o právnickú osobu,
9. dátum uzatvorenia nájomnej zmluvy a údaje o zmene nájomcu,
10. údaje o vypovedaní nájomnej zmluvy.
11. **Prevádzkovateľ je ďalej povinný viesť evidenciu:**
12. o zákaze pochovávania a dobe jeho trvania, ak sa taký zákaz vydal,
13. o zrušení pohrebiska,
14. o skutočnosti, či je hrob národná kultúrna pamiatka, pamätihodnosť alebo vojnový hrob.
15. Evidencia hrobových miest má trvalý charakter.

**Článok XI. Práce na pohrebiskách**

1. Oprávnená osoba je povinná udržiavať hrobové miesto v riadnom stave. Musí byť odburinené, pokosené, očistené od rôznych nánosov a pomníky nesmú svojím osadením ohrozovať návštevníkov.
2. Stavby pomníkov vykonávajú na cintoríne svojpomocne alebo poskytovatelia služieb na základe objednávky oprávnenej osoby **a s písomným súhlasom správcu cintorína**
3. Súhlas správy cintorína je **spoplatnený za paušálnu úhradu** (skládka materiálu, voda, elektrina a pod.).
4. Každý kto vykonáva kamenárske a iné práce na cintoríne, je povinný zvyšky použitých materiálov bezodkladne vyviezť z pohrebiska, a to na vlastné náklady.
5. Demontáž, odstraňovanie, odvoz pomníkov, epitafných dosiek alebo ich súčastí musí vlastník **vopred oznámiť správe kvôli evidencii.**
6. Na osadenie nového pomníka je potrebný **písomný** súhlas prevádzkovateľa (správcu cintorína).
7. Urny môžu s povolením správy uložiť na prenajaté miesto aj iné osoby.
8. Písomný súhlas správcu cintorína sa vydáva na základe „**Ohlásenia drobnej stavby, stavebných úprav na hrobovom mieste na cintoríne v Oravskej Polhore**“, ktoré tvorí prílohu k tomuto VZN.

**Článok XII. Vstup na cintorín a iné opatrenia**

1. Pohrebiská na verejnosti prístupné denne:

* **v letnom období od 8.00 hod. do 22.00 hod,**
* **v zimnom období od 8.00 hod. do 20.00 hod.**

1. Prístup nájomcov hrobových miest a návštevníkov k vode na polievanie ovplyvňujú sezónnosť a klimatické podmienky regiónu.
2. Odpadky rastlinného a iného pôvodu sú nájomcovia povinní ukladať do kontajnera,
3. Vstup na pohrebiská s motorovými vozidlami je povolený výlučne vozidlám pohrebno-cintorínskych služieb, a so súhlasom prevádzkovateľa aj vozidlám osôb, poskytujúcim služby pre oprávnené osoby.
4. V záujme zachovania verejného poriadku a dôstojnosti je zakázané na pohrebiskách:

* vodiť do nich psov a iné zvieratá,
* používať alkoholické nápoje,
* odhadzovať rôzny odpad mimo určené miesta,
* ničiť zeleň a spaľovať akýkoľvek odpad,
* fajčiť na pohrebiskách. Zákaz platí aj pre oprávnené osoby, pracovníkov prevádzkovateľa i návštevníkov.

**Článok XIII. Zamestnanci prevádzkovateľa**

Zamestnanci prevádzkovateľa sú povinní:

1. Kopať hrobové jamy a ukladať do nich rakvy s ľudskými pozostatkami a ostatkami
2. Vykonávať iba práce objednané a zaplatené prevádzkovateľom a oprávnenej osoby.
3. Pri práci používať osobné ochranné pracovné prostriedky.
4. Chrániť majetok spoločnosti a šetrne zaobchádzať s pridelenými pracovnými prostriedkami.
5. Zachovávať pietu k mŕtvym a pozostalým.
6. Dôstojne vystupovať pri obradoch a v styku s občanmi.

**Článok XIV. Kontrola a sankcie**

1. Dozor nad dodržiavaním povinností ustanovených v zákone č. 131/2010 Z.z. o pohrebníctve a o zmene a doplnení zákona č. 455/1991 Z.z. o živnostenskom podnikaní (živnostenský zákon ) v znení neskorších predpisov premietnutých do tohto prevádzkového poriadku vykonáva Regionálny úrad verejného zdravia.
2. Priestupky a iné správne delikty prejednáva úrad a ukladá za ne sankcie v zmysle § 30 a 31 uvedeného zákona.

**Článok XV. Na pohrebiskách je zakázané**

1. Pochovať nespopolnené ľudské pozostatky mimo pohrebiska obce Oravská Polhora.
2. Upravovať, konzervovať a balzamovať pozostatky a exhumovať ostatky osoby, ktoré boli v čase úmrtia nakazené nebezpečnou chorobou /infekčnou chorobou/, alebo ktoré sú v stave pokročilého rozkladu.
3. Vystavovať ľudské pozostatky v otvorenej rakve viac ako tri dni od úmrtia, ak neboli uložené v chladiacom zariadení.
4. Zaobchádzať s ľudskými pozostatkami a ostatkami, ktoré sú kontaminované rádioaktívnymi látkami bez posudku Regionálneho úradu verejného zdravotníctva.
5. Prevádzkovateľ nesmie prevážať ľudské pozostatky na miesto pohrebu inak ako oblečené a v konečnej rakve. Vo výnimočných prípadoch sa môže použiť transportná rakva, ale obidva spôsoby musia byť v súlade s listom o prehliadke mŕtveho a štatistickým hlásením o úmrtí.
6. Ľudské pozostatky alebo ľudské ostatky sa môžu prepravovať v zmysle § 6 zákona č. 131/2010 o pohrebníctve o živnostenskom podnikaní /živnostenský zákon/ v znení neskorších predpisov po pozemných komunikáciách len vo vozidlách vybavených chladiacim zariadením.
7. Prepravu ľudských pozostatkov mŕtveho, ktorý bol v čase úmrtia nakazený nebezpečnou chorobou, možno vykonať len vo vzduchotesne uzatvorenej konečnej rakve po súhlase Regionálneho úradu verejného zdravotníctva

**Článok XVI. Zrušenie pohrebiska**

1. Pri zrušení pohrebiska sa postupuje v zmysle § 23 zákona č131/2010 Z.z. o pohrebníctve a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov
2. Pohrebisko môže zrušiť len obec a nie skôr, ako uplynie tlecia doba všetkých ľudských ostatkov uložených na pohrebisku.

**Článok XVII. Záverečné ustanovenia**

1. Obecné zastupiteľstvo obce Oravská Polhora ruší Prevádzkový poriadok pohrebiska obce Oravská Polhora schválený Uznesením č.3/2007 zo zasadania obecného zastupiteľstva obce Oravská Polhora zo dňa 20.4.2007, ruší Prevádzkový poriadok Domu smútku obce Oravská Polhora schválený Uznesením č.3/2007 zo zasadania obecného zastupiteľstva obce Oravská Polhora zo dňa 20.4.2007.
2. Prevádzkový poriadok pohrebiska bol schválený Uznesením č. 4/2013 zo zasadania Obecného zastupiteľstva obce Oravská Polhora, konaného dňa 28.06.2013.
3. Prevádzkový poriadok pohrebiska nadobúda účinnosť dňa 1.8.2013

Ing. Peter Horváth

starosta obce

Príloha k **Prevádzkovému poriadku pohrebiska a domu smútku v Oravskej Polhore**

|  |  |  |
| --- | --- | --- |
| **Por.** | **Druh poplatku** | **Poplatok** |
| **1** | prenájom hrobového miesta jednohrob na 30 rokov | 16,60 € |
| obnova užívania hrobového miesta na ďalších 10 rokov | 16,60 € |
| rezervácia užívania hrobového miesta na 10 rokov | 16,60 € |
| **2** | prenájom hrobového miesta pre dvojhrob na 30 rokov (jestvujúci) | 33,50 € |
| obnova užívania jedného hrobu v dvojhrobe o ďalších 10 rokov (jestvujúci) | 33,50 € |
| rezervácia užívania hrobového miesta na 10 rokov (jestvujúci) | 33,50 € |
| **3** | prenájom hrobového miesta pre jednohrobku na 30 rokov | 16,60 € |
| obnova užívania hrobového miesta pre hrobku o ďalších 10 rokov | 16,60 € |
| rezervácia užívania hrobového miesta na 10 rokov | 16,60 € |
| **4** | prenájom hrobového miesta pre dvojhrobku na 30 rokov | 33,50 € |
| obnova užívania hrobového miesta pre dvojhrobku o ďalších 10 rokov | 33,50 € |
| rezervácia užívania hrobového miesta na 10 rokov | 33,50 € |
| **5** | prenájom hrobového miesta pre detský hrob na 30 rokov | 8,50 € |
| obnova hrobového miesta užívania pre detský hrob o ďalších 10 rokov | 8,50 € |
| **6** | poplatok za vstup za účelom kameno-sochárskych prác a stavebnej činnosti | 5,00 € |
| **7** | Jednoduchý výkop 210 cm x 80 cm x 160 cm | 130,00 € |
| **8** | Dvojhrobový výkop 210 cm x 80 cm x 210 cm | 150,00 € |
| **9** | Výkop jednohrobky 240 cm x 110 cm x 160 cm | 180,00 € |
| **10** | Výkop dvojhrobky 240 cm x 110cm x 210 cm | 200,00 € |
| **11** | detský hrob mladšie ako 10 rokov 160 cm x 60 cm x 120 cm (dĺžka podľa potreby) | 33,50 € |

**Príloha:**

**Vec: Ohlásenie drobnej stavby, stavebných úprav na hrobovom mieste na cintoríne v Oravskej Polhore** (správca cintorína **Ivan Matis**, mobil: 0903 033 044, e-mail: [kultura@oravskapolhora.sk](mailto:kultura@oravskapolhora.sk))

**Nájomca hrobového miesta:**

Meno a priezvisko (názov): ..........................................................................................................................

Adresa (sídlo): ..............................................................................................................................................

Dátum narodenia (IČO): ...............................................................................................................................

Telefón:........................................................ E-mail:.....................................................................................

**Hrobové miesto: sektor č:..............č. radu:.............č. hrobu:.............**........

Pravá strana pomníka od plotu v metroch: ............................ (vyplní správca pohrebiska)

Ľavá strana pomníka od plotu v metroch:............................. (vyplní správca pohrebiska)

**Druh, účel a rozsah ohlasovanej stavby:**

1. **stavba nového pomníka**
2. **stavba nového pomníka na pôvodnom bez zmeny vonkajších rozmerov**
3. **stavba nového pomníka na pôvodnom so zmenou vonkajších rozmerov**

**Predpokladaný dátum ukončenia stavby:** ..................................................................................................

**Spôsob realizácie stavby:**

1. **Svojpomocne**:
   * Nájomca ...................................................................................................................................
2. **Dodávateľsky**:
   * zhotoviteľ (názov ): .................................................................................................................
   * kontakt na zhotoviteľa:............................................................................

V Oravskej Polhore.................................... dňa:.............................

......................................... .............................................................

podpis správcu cintorína podpis stavebníka

**Prílohy k ohláseniu:**

1. tabuľka rozmerového osadenia v sektore (dodá správca cintorína)
2. jednoduchý situačný výkres (dodá správca cintorína)